CELEX: 32014R0698
Language: mt
Date: 2014-06-24 00:00:00
Title: Regolament ta' Implimentazzjoni tal-Kummissjoni (UE) Nru 698/2014 tal- 24 ta' Ġunju 2014 li jemenda r-Regolament (KE) Nru 2076/2002 rigward id-delta-endotossina tal- Bacillus thuringiensis  Test b'rilevanza għaż-ŻEE

25.6.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 184/4
            
         REGOLAMENT TA' IMPLIMENTAZZJONI TAL-KUMMISSJONI (UE) Nru 698/2014
   tal-24 ta' Ġunju 2014
   li jemenda r-Regolament (KE) Nru 2076/2002 rigward id-delta-endotossina tal-Bacillus thuringiensis
   
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1107/2009 tal-Parlament Ewropew u tal-Kunsill tal-21 ta' Ottubru 2009 dwar it-tqegħid fis-suq ta' prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (1), u b'mod partikolari l-Artikolu 78(2) tiegħu,
   Billi:
   
               (1)
            
            
               Ir-Regolament tal-Kummissjoni (KE) Nru 2076/2002 (2) elenka d-delta-endotossina tal-Bacillus thuringiensis fl-Anness I tiegħu li jistabbilixxi sustanzi attivi li mhumiex inklużi bħala sustanzi attivi fl-Anness I tad-Direttiva tal-Kunsill 91/414/KEE (3). Dan l-elenkar kien minħabba l-fatt li ma ġiex innotifikat impenn biex jitħejjew aħjar id-dokumenti meħtieġa għal dik is-sustanza attiva.
            
         
               (2)
            
            
               Il-Kummissjoni kkunsidrat li l-elenkar tad-delta-endotossina tal-Bacillus thuringiensis fl-Anness I tar-Regolament (KE) Nru 2076/2002 jista' jagħti lok għal konfużjoni fid-dawl tal-fatt li r-Regolament ta' Implimentazzjoni tal-Kummissjoni (UE) Nru 540/2011 (4) jelenka diversi razez tal-Bacillus thuringiensis bħala sustanzi attivi approvati.
            
         
               (3)
            
            
               Għaldaqstant l-Anness I tar-Regolament (KE) Nru 2076/2002 għandu jiġi emendat skont dan.
            
         
               (4)
            
            
               Il-miżuri stipulati f'dan ir-Regolament huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DAN IR-REGOLAMENT:
   Artikolu 1
   Emendi tar-Regolament (KE) Nru 2076/2002
   Fl-Anness I tar-Regolament (KE) Nru 2076/2002 l-annotazzjoni “delta-endotossina ta' Bacillus thuringiensis” hija mħassra.
   Artikolu 2
   Dħul fis-seħħ
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-24 ta' Ġunju 2014.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 309, 24.11.2009, p. 1.
   
      (2)  Ir-Regolament tal-Kummissjoni (KE) Nru 2076/2002 tal-20 ta' Novembru 2002 li jestendi it-terminu msemmi fl-Artikolu 8(2) tad-Direttiva tal-Kunsill 91/414/KEE u dwar in-nuqqas ta' inklużjoni ta' xi sustanzi attivi fl-Anness I ta' dik id-Direttiva u l-irtirar ta' awtorizzazzjonijiet għall-prodotti għall-ħarsien tal-pjanti li fihom dawn is-sustanzi (ĠU L 319, 23.11.2002, p. 3).
   
      (3)  Id-Direttiva tal-Kunsill 91/414/KEE tal-15 ta' Lulju 1991 li tikkonċerna t-tqegħid fis-suq ta' prodotti għall-protezzjoni tal-pjanti (ĠU L 230, 19.8.1991, p. 1).
   
      (4)  Ir-Regolament ta' Implimentazzjoni tal-Kummissjoni (UE) Nru 540/2011 tal-25 ta' Mejju 2011 li jimplimenta r-Regolament (KE) Nru 1107/2009 tal-Parlament Ewropew u tal-Kunsill f'dak li għandu x'jaqsam mal-lista ta' sustanzi attivi approvati (ĠU L 153, 11.6.2011, p. 1).